Fernando Esteso (nombre artistico de Fernando Julián Esteso Allué), naixito de Zaragoza (comarca de Zaragoza) o 16 de febrero de 1945, ye un actor aragonés, activo en o teatro d'Espanya dende meyatos d'os anyos 1960 y en o cine espanyol dende primerías d'os anyos 1970. En quantas d'as suyas cintas treballó con l'actor Andrés Pajares y con o director Mariano Ozores, destacando por os suyos papels en o cine erotico (o "cine de destape" que mas que mas se feba en ixe inte en o cine espanyol) y humoristico espanyol de zaguerías d'os anyos 1970 y primerías d'os anyos 1980. Tamién tenió un cierto éxito como cantaire humoristico. As suyas cantas més conoixitas estioron El Bellotero (chuego de parolas con La Bella Otero) y La Ramona.